open-index/open-wikipedia-markdown huggingface dataset:
Viron instituutti

**Viron instituutti** () on Lennart Meren vuonna 1989 perustama organisaatio, jonka tarkoituksena on esitellä virolaista kulttuuria ulkomailla.

Tallinnan lisäksi Viron instituutilla on nykyisin kaksi toimipistettä ulkomailla: Budapestissä ja Helsingissä. Instituutti järjestää kulttuuritapahtumia ulkomailla ja kustantaa aihepiireittäin Viroa esitteleviä julkaisuja sekä kolmea kulttuurilehteä englanniksi. Viron instituutti hallinnoi myös sekä viroksi että englanniksi julkaistua kulttuurikalenteria kultuur.info sekä Viroa käsittelevää verkkotietosanakirjaa Estonica.

Viron Suomen-instituutti on ensimmäinen Viron ulkomaille perustama kulttuuriedustusto. Toimitilat olivat vuoteen 2010 saakka Mariankadulla vuonna 1998 avatussa Baltia-keskuksessa. Nykyään instituutin toimitilat ovat syksyllä 2010 avatussa Eesti Maja - Viro-keskuksessa, jossa pitävät majaa myös muut Suomen suuret Viro-toimijat. Helsingissä instituutin pääasiallisena tehtävänä on virolaisen kulttuurin ja Viron kulttuuripolitiikan tunnetuksi tekeminen Suomessa sekä maiden kulttuurisuhteiden kaikkinainen edistäminen. Instituutti panostaa erityisesti nuorten keskuudessa tehtävään työhön tarjoten mm. tietopaketteja kouluille ja tietoja opiskelumahdollisuuksista Virossa. Lisäksi instituutti pyrkii palvelemaan Suomessa asuvia virolaisia.

## Johtajat
*Lennart Meri
*Henno Rajandi
*Kaja Tael
*Lore Listra
*Toomas Liivamägi
*Mart Meri
*Monika Larini
*Karlo Funk

## Aiheesta muualla
*Viron instituutin viralliset sivut 
*Viron Suomen-instituutti
*Estonian Culture 
*Estonian Literary Magazine 
*Estonian Art
Elmo (nimi)

**Elmo** on miehen nimi. Nimi johtuu mahdollisesti germaanisten kielten kypärää tai suojelusta tarkoittavasta sanasta *helm*, mutta voi olla myös muunnos latinalaisesta nimestä *Erasmus*. Toisten tietojen mukaan Elmo on johdettu naisennimestä Elma. Pyhä Elmo (oik. Formian Pyhä Erasmus) on merenkulkijoiden suojeluspyhimys, jonka mukaan ovat saaneet nimensä myös Pyhän Elmon tulet. 

Vuoden 2025 loppuun mennessä Elmo-nimisiä henkilöitä oli Suomen väestörekisteriin merkitty noin 2&nbsp;550.

## Tunnettuja Elmoja

* Pyhä Elmo, oik. *Formian Pyhä Erasmus* (k. 303), italialainen piispa, marttyyri, merenkulkijoiden suojeluspyhimys
* Elmo Heinonen (s. 1997), suomalainen jalkapalloilija
* Elmo Henriksson (s. 2003), suomalainen jalkapallomaalivahti
* Elmo Jankari (s. 1992), suomalainen kenttäratsastaja
* Elmo Kaila (1888–1935), suomalainen aktivisti, Sota-arkiston hoitaja, AKS:n ensimmäinen puheenjohtaja
* Elmo Kennedy O'Connor, *Bones* (s. 1994), yhdysvaltalainen rap-artisti
* Elmo Koivunen (s. 1994), suomalainen kilpakävelijä
* Elmo Lakka (s. 1993), suomalainen aita- ja pikajuoksija
* Elmo Nüganen (s. 1962), virolainen näyttelijä, ja teatteri- ja elokuvaohjaaja
* Elmo Oksman (s. 1986), suomalainen painonnostaja
* Elmo Partanen (s. 2008), suomalainen pesäpalloilija
* Elmo Peltonen (s. 2003), suomalainen pesäpalloilija
* Elmo Noel Joseph Perera (1932–2015), srilankalainen katolinen piispa
* Elmo Savola (s. 1995), suomalainen yleisurheilun moniottelija
* Elmo Williams (1913–2015), yhdysvaltalainen elokuvaleikkaaja
* Elmo, oik. Petri Keskitalo (s. 1967), suomalainen kymmenottelija ja television Elmo-visailuohjelman juontaja

### Kuvitteellisia Elmoja
* Elmo, Juhani Peltosen luoma kuvitteellinen urheilusankari radiokuunnelmissa *[[Elmo, urheilija]]* ja *[[Elmo – muu maailma]]* sekä romaanissa *[[Elmo (romaani)|Elmo]]*
* Elmo, nukkehahmo televisiosarjassa *[[Seesamtie]]*
* Elmo, harmaahaltija Tolkienin *[[Silmarillion]]issa*; Elwën (Thingolin) ja Olwën nuorempi veli sekä haltiaprinsessa Lúthien'in setä

## Lähteet
Hilja Mörsäri

**Hilja Karoliina Mörsäri** (24. elokuuta 1932 Karunki – 13. kesäkuuta 2016 Hämeenlinna) oli suomalainen kirjailija, kirjallisuusvaikuttaja ja äidinkielen ja kirjallisuuden opettaja.

Mörsäri debytoi runokokoelmalla *Kolme vuodenaikaa* vuonna 1958. Hän julkaisi lisäksi kaksi muuta runokokoelmaa ja teoksen *Päivien ja unten kirjasta*, joka sisältää ”vuosien varrella kertyneitä marginaalimerkintöjä, aforismeja ja impressioita”.

Mörsäri teki tai oli mukana tekemässä kymmentä kirjallisuuden ja kirjoittamisen oppi- ja harjoituskirjaa sekä toimitti useita artikkelikokoelmia ja kaunokirjallisia antologioita. Hän toimi luennoitsijana, kouluttajana ja kriitikkona sekä kirjoitti esseitä oman alansa julkaisuihin ja kolumneja sanomalehtiin. Hän suomensi Edith Södergranin aforismit kokoelmaksi *[[Kaikkiin neljään tuuleen]]* (2013).

Vuonna 2006 Mörsäri palkittiin WSOY:n Kirjallisuussäätiön tunnustuspalkinnolla.

## Teokset
* 
*  (7 s.; Sortavalan tyttökoulu Kemin tyttölyseoksi 50 vuotta sitten. Juhlaseminaari 25.8.1990.)
* 
* 
* 
* 

## Lähteet

## Aiheesta muualla
* Hilja Mörsäri Sanojen ajassa 
* Hilja Mörsäri Aforistiblogissa
* Hilja Mörsärin aforismeja
*
Lehtisaari (Säynätsalo)

**Lehtisaari** (joskus myös **Lehtissaari**) on Päijänteen saarella Jyväskylän Säynätsalossa sijaitseva taajamamaisesti rakennettu asuinalue. Se muodostaa Lehtissaaren nimeä kantavan Jyväskylän 32. kaupunginosan. Sen pinta-ala on 0,7 neliökilometriä. Lehtisaaren yhdistää Säynätsalon saareen Louhunsalmen riippusilta ja Muuratsaloon Lemmensilta. Lehtisaari muistuttaa maaperältään Säynätsalon saarta mutta on pinnanmuodoiltaan vaihtelevampi.

## Lähteet
Postivaunut (Lucky Luke -albumi)

**Postivaunut** on järjestyksessä toinen Suomessa ilmestynyt Lucky Luke -sarjakuva-albumi. Albumin on käsikirjoittanut René Goscinny ja piirtänyt Morris. Se julkaistiin suomeksi 1971 Jouni Tihman suomentamana.

## Juoni

Wells Fargo & Co. -kuljetusyhtiö on pahoissa vaikeuksissa. Yhtiön postivaunujen kimppuun on hyökätty yhä useammin, joten yhtiö menettää paljon rahaa ja ihmisten luottamuksen. Siksi yhtiö pyytää Lucky Lukea suojaamaan isoa kultalastia kuljettavaa postivaunua sen matkalla Denveristä San Franciscoon. Joukkoon liittyy mitä erikoisimpia matkustajia, ja Lucky Luke on varma, että vaunun kimppuun hyökätään. Monet hyökkäykset torjutaan, ja on myös lähellä, etteivät intiaanit ota heitä vangikseen. Kaiken lisäksi selviää, että matkustajien joukossa on petturi, joka kuitenkin vangitaan myöhemmin. Myöhemmin myös selviää, etteivät postivaunut edes ole kuljettaneetkaan kultaa, vaan pelkkiä kiviä. Koko matkan tarkoituksena oli siis vain osoittaa, että Wells Fargo on todellakin luottamuksen arvoinen.

## Lähteet
Vain nopeat elävät

**Vain nopeat elävät** (KRÄLP 49 / KRÄKCD 49) on suomalaisen Miljoonasade-yhtyeen neljäs studioalbumi. Se julkaistiin 22. marraskuuta 1989.

Levyn tekemiseen käytettiin vain viisi vuorokautta, koska se äänitettiin studiolivenä. Levyä tehdessään yhtye yöpyikin Takomo-studiolla. Levyn kannessa olevan hirven pään on piirtänyt Seppo Välimäki, joka on ollut Heikki Salon kanssa samassa autotallibändissä 1970-luvulla.

Albumista julkaistu sekä puna- että sinikantinen versio.

## Kappaleet
Kaikki kappaleet sanoittanut Heikki Salo ja sovittanut Miljoonasade, ellei toisin mainittu.

#  (säv. Matti Nurro)
#  (alkup. Jockey Full of Bourbon, säv. Tom Waits)
#  (säv. Nurro)
#  (säv. Heikki Salo)
#  (säv. Ari Laaksonen, sov. Miljoonasade & Janne Louhivuori)
#  (säv. Nurro)
#  (säv. Salo)
#  (säv. Nurro)
#  (säv. Nurro)
#  (säv. Salo)
#  (säv. Salo)
#  (säv. Salo)

## Kokoonpano
* Heikki Salo – laulu
* Olli Heikkinen – koskettimet, kitara
* Matti Nurro – kitara
* Jarmo Hovi – rummut
* Ari Laaksonen – basso

### Vierailevat muusikot
* Aarno Raninen – kinourut, viihdepiano
* Pia Vuokko – tuoli
* Taksvärkkimies Joni Petroff – ikkunaverhot

### Tuotanto
* Juha Laakso – äänittäjä, miksaaja
* Janne Louhivuori – tuottaja
* Seppo Välimäki – kansikuva

## Aiheesta muualla
* ''Vain nopeat elävät'' discogs.com -sivustolla
Nuoli ja väri

**Nuoli ja väri** (MUSHLP 1 / MUSHCD 1) on suomalaisen Miljoonasade-yhtyeen viides studioalbumi. Se julkaistiin 6. maaliskuuta 1991.

## Kappaleet
Kaikki kappaleet sanoittanut Heikki Salo.

#  (säv. Ari Laaksonen, sov. Miljoonasade & Janne Louhivuori)
#  (säv. Matti Nurro & Heikki Salo, sov. Miljoonasade & Louhivuori)
#  (säv. Nurro, sov. Miljoonasade)
#  (säv. Nurro, sov. Miljoonasade)
#  (suuri jasso) (säv. Nurro, sov. Miljoonasade & Jukka Viitasaari)
#  (säv. Nurro, sov. Miljoonasade)
#  (säv. Nurro, sov. Miljoonasade & Viitasaari)
#  (säv. Olli Heikkinen, sov. Miljoonasade)
#  (säv. Heikkinen, sov. Miljoonasade, Louhivuori & Viitasaari)
#  (säv. Nurro, sov. Miljoonasade)
#  (säv. Laaksonen & Salo, sov. Miljoonasade & Louhivuori)
#  (säv. Nurro, sov. Miljoonasade)

## Kokoonpano
* Olli Heikkinen
* Jarmo Hovi
* Ari Laaksonen
* Matti Nurro
* Heikki Salo

### Vierailevat muusikot
* Harri Koivisto – trumpetti
* Timo Pitkänen – tenorisaksofoni
* Mikko Saikkonen – baritoni-, altto- ja sopraanosaksofoni
* Pekka Välimaa – trumpetti, flyygelitorvi
* Olli Högström – trumpetti (kappale *Pullopuu*)
* Jukka Viitasaari – puhallinsovitukset

### Tuotanto
* Janne Louhivuori – tuottaja
* Juha Laakso – äänittäjä, masteroija
* Priit Pärn – kansikuva
* Margareta Nygård – layout

## Aiheesta muualla
* Nuoli ja väri Discogsissa
Jesse James (albumi)

**Jesse James** on kolmas Suomessa ilmestynyt Lucky Luke -sarjakuva-albumi. Albumin käsikirjoittaja on René Goscinny. Albumi ilmestyi Suomessa 1972 Soile Kaukorannan ja Heikki Kaukorannan suomentamana.

## Juoni

Jesse James on rikollinen, joka Robin Hoodia luettuaan päättää ryhtyä "Lännen Robin Hoodiksi" tietysti vain periaatteenaan ryöstää mahdollisimman paljon rahaa. Mukaan hän pyytää veljensä Frank Jamesin, joka harrastaa kirjallisuutta ja siteeraa Shakespearea puheissaan, sekä serkkunsa Cole Youngerin, joka on yksi Youngerin rikollisveljeksistä. Yhdysvaltain poliisi lähettää Lucky Luken nappaamaan Jesse ja hänen kumppaninsa kiinni. Jesse ja hänen koplansa ryöstävät junia ja sen jälkeen he siirtyvät olelemaan Texasin osavaltion puolelle, sillä siellä heitä ei ole etsintäkuulutettu. Aluksi Jesse, Frank ja Cole luovat kaupungeissa mielikuvaa, että he ovat kunniallisia kansalaisia. Se on kuitenkin peitetarina, sillä todellisuudessa veljekset hautovat suurta junaryöstöä. Se kuitenkin epäonnistuu ja Lucky Luke saa napattua koplan ja palautettua heidät vankilaan.

## Lähteet
Pavlov

**Pavlov**, naisilla **Pavlova** on venäläinen ja bulgarialainen sukunimi. Tunnettuja Pavlov- ja Pavlova -nimisiä henkilöitä ovat:

* Aleksandr Pavlov (s. 1973), valkovenäläinen kreikkalais-roomalaisen tyylin painija
* Anna Pavlova (1881–1931), venäläinen balettitanssija
* Anna Pavlova (s. 1987), venäläinen telinevoimistelija
* Arsen Pavlov (1983–2016), venäläinen militantti
* Bogomil Pavlov (s. 1992), bulgarialainen mäkihyppääjä
* Daniel Pavlov (s. 1967), bulgarialainen jousiampuja
* Dmitri Pavlov (1897–1941), neuvostoliittolainen kenraali
* Igor Pavlov (s. 1979), venäläinen seiväshyppääjä
* Ivan Pavlov (1849–1936), venäläinen fysiologi, ehdollistumisen tutkija, Nobelin lääketieteen palkinnon saaja
* Ivan Pavlov, venäläinen ihmisoikeusjuristi
* Karolina Pavlova (1807–1893), venäläinen runoilija ja kääntäjä
* Katarina Pavlova (1807–1893), venäläis-suomalainen kirjailija ja kääntäjä
* Nikolai Pavlov (1803–1864), venäläinen kirjailija
* Sergei Pavlov (1929–1993), neuvostoliittolainen urheilujohtaja ja urheiluministeri
* Valentin Pavlov (1937–2003), neuvostoliittolainen poliitikko, Neuvostoliiton pääministeri
* Vitaliĭ Vladimirovič Pavlov (1950–2015), Venäjän ortodoksisen kirkon Petroskoin ja Karjalan metropoliitta
Kilpi (geologia)

**Kilpi** tai **kilpialue** on sellainen kallioperän alue, jossa peruskallion kivet ovat näkyvissä. Kilpialueilla peruskallion kivet pistävät esiin sedimenttikivistä koostuvan mannerlaakion alta. Kilpialue on osa kratonia, joka tarkoittaa vanhaa ja tektonisesti rauhallista maankuoren osaa. Kilpialueiden lisäksi myös mannerlaakiot kuuluvat kratoniin. 

## Lähteet
* 
### Viitteet
Ana Carolina Reston

**Ana Carolina Reston Macan** (4. kesäkuuta 1985 São Paulo, Brasilia – 15. marraskuuta 2006) oli brasilialainen malli.

Reston syntyi keskiluokkaiseen perheeseen Jundiaissa São Paulon lähistöllä. Hän aloitti mallintyöt 13-vuotiaana voitettuaan paikallisen kauneuskilpailun. Urallaan hän työskenteli muun muassa Fordille, Elitelle ja L'Équipelle Kiinassa, Turkissa, Meksikossa ja Japanissa. Hän toimi mallina myös mm. Giorgio Armanin mainoskampanjassa.

25. lokakuuta 2006 174 senttimetrin mittainen ja 40 kilogrammaa painanut Reston joutui sairaalaan anoreksiasta ja bulimiasta johtuneiden munuaisvaivojen takia. Hänen ruokavalionsa oli koostunut omenoista ja tomaateista. Hän kuoli vaivoihinsa 15. marraskuuta vain 21-vuotiaana. Restonin kerrotaan sairastuneen anoreksiaan vuonna 2004, kun häntä oli haukuttu liian lihavaksi kiinalaisessa muotinäytöksessä. Kolme kuukautta ennen Restonin kuolemaa uruguaylainen malli Luisel Ramos oli kuollut anoreksiaan. Myös Ramosin pikkusisko Eliana kuoli tammikuussa 2007 anoreksiasta johtuneeseen aliravitsemukseen. Näiden tapausten herättäminä monet muotitalot ovat kieltäneet anorektisten mallien käytön muotinäytöksissä.

## Lähteet
* http://www.cbc.ca/world/story/2006/11/16/model-anorexia.html
* http://www.telegraph.co.uk/news/main.jhtml?xml=/news/2006/11/17/nmodel17.xml
* http://rawstory.com/news/2006/Brazilian_model_dies_of_anorexia_in_11152006.html 
* https://web.archive.org/web/20061117110427/http://www.news.com.au/story/0,23599,20766889-1702,00.html
* http://www.guardian.co.uk/lifeandstyle/2007/jan/14/fashion.features4
Tähdet, tähdet

**Tähdet, tähdet** on Rauli Badding Somerjoen kuudes studioalbumi vuodelta 1983. Albumi oli Somerjoen toinen yhteistyö rautalankayhtye Agentsin kanssa. Albumin suurimmaksi hitiksi nousi Somerjoen säveltämä ja sanoittama ”Tähdet, tähdet” -kappale. ”Tähdet, tähdet” -kappaleen lisäksi Somerjoen sävellyksiä ovat myös ”Pellavapää” sekä ”Liikaa viinaa”, joissa Somerjoki käyttää salanimiään Teppo Räme ja G.A. Johanssonin perikunta. 

*[[Suomen Kuvalehti|Suomen Kuvalehdessä]]* Jorma Tuominen kehui albumiarvostelussaan Somerjoen yhteistyötä Esa Pulliaisen kanssa ja kehittymistä rokkilaulajasta katoamassa olevan lajin, perinteisen tanssimusiikin, todelliseksi suuruudeksi: ”Tulkitseepa hän valssia tai rokkia, tunne tulee esiin herkkinä pieninä nyansseina, jotka suomalainen kokee ja ymmärtää.” Tuominen pohti, että jos enää on musikkia josta kaikenikäiset pystyvät nauttimaan, *Tähdet, tähdet* on sitä.

Albumi julkaistiin vuonna 1983 vinyylilevynä ja C-kasettina. Vuonna 2000 albumi julkaistiin ensimmäistä kertaa remasteroituna CD-painoksena, jossa oli mukana yksi bonuskappale.

## Kappaleet

Kaikki kappaleet sovittanut Esa Pulliainen, ellei toisin mainita. Vuoden 2000 CD-painoksen mukaan kappaleen ”Mä aion istuu vain” suom. san. Esa Pulliainen ja kappaleen ”Sua rakastan silti” san. Rauli Somerjoki. Vuodesta 2008 lähtien ”Yölinjalla”-kappaleen alkuperäiseksi nimeksi merkitty ”I Walk the Line” ja kappaleen säveltäjäksi countrylaulaja Johnny Cash. 
### A-puoli
# 
# 
# 
# 
# 
# 

### B-puoli
# 
# 
# 
# 
# 
# 

### Vuoden 2000 remasteroitu CD-painoksen bonuskappale
#  

Bonuskappale ”Rakkauden kiertokulku” julkaistiin alun perin kokoelmalevyllä ''Rakkauden kiertokulku – Teinienkelistä Tähtiin Tähtiin vuonna 1984.

## Kokoonpano
* Rauli Badding Somerjoki – laulu

### Agents-yhtye
* Esa P. Pulliainen – soolokitara ja taustalaulu (The Blue Moaners)
* Hans Etholén – rytmikitara
* Kai Pulliainen – bassokitara
* Petri Rantala – rummut
* Juha Takanen – rummut

### Mukana myös
* Hillel Tokazier – piano ja urut
* Jarmo Savolainen – piano (kappaleissa ”Pellavapää” ja ”Kun aika rientää”) ja urut (kappaleessa ”Tähdet, tähdet”)
* Tema Lampinen – piano (kappaleessa ”Yölinjalla”)
* Harri Pystynen – huilut ja syntetisaattori (kappaleessa ”Pellavapää”)
* Pertti Päivinen – saksofoni (kappaleessa ”Kun aika rientää”)
* Liisa Tavi – taustalaulu
* Pekka Aarnio – taustalaulu (The Blue Moaners)

### Tuotanto
* Risto Hemmi – äänitys (Finnvox-studiot)
* Måns Groundstroem – äänitys (Finnvox-studiot)
* Markus Vikstedt – äänitys (Finnvox-studiot)
* Timo Toikka – äänitys (Photosonic, kappale ”Yölinjalla”)
* Gogh, Riipinen – kansi
* Pekka Aarnio – tuottaja
* Mika Jussila – vuoden 2000 CD-painoksen 24-bittinen digitaalinen remasterointi (Finnvox-studiot 29.6.2000)

## Lähteet
* Suomen äänitearkiston tietokanta 
* Musiikin salanimiä ja nimimerkkejä 
* Tähdet, tähdet -vinyyli.

### Viitteet
Inge Dekker

**Inge Dekker** (s. 18. elokuuta 1985 Assenissa, Drenthen provinssissa, Alankomaissa) on alankomaalainen uimari ja olympiavoittaja.

Dekker teki arvokisadebyyttinsä lyhyen radan EM-uinneissa 2001 Antwerpenissä. Ateenassa 2004 Dekker oli mukana voittamassa pronssia 4&nbsp;×&nbsp;100 metrin vapaauintiviestissä joukkueessa, jossa olivat lisäksi Inge de Bruijn, Marleen Veldhuis ja Chantal Groot. Hänen ensimmäinen pitkän radan arvokisavoittonsa tuli pitkän radan EM-uinneissa 2006 Budapestissä, jossa hän voitti 100 metrin perhosuinnin ajalla 58.35.

Pekingissä 2008 Alankomaiden viestijoukkue voitti olympiakultaa olympiaennätysajalla 4&nbsp;×&nbsp;100 metrin vapaauintiviestissä. Dekkerin ohella joukkueessa uivat Ranomi Kromowidjojo, Femke Heemskerk ja Marleen Veldhuis. Lontoossa 2012 Alankomaat sai samalla joukkueella hopeaa.

## Lähteet
*Profiili swimrankings.net-tietokannassa 
### Viitteet
Bowling for Soup

**Bowling for Soup** on yhdysvaltalainen punk rock -yhtye, joka perustettiin Wichita Fallsissa, Texasissa vuonna 1994. Yhtye tuli erityisesti tunnetuksi "1985" ja "Girl All The Bad Guys Want"-kappaleistaan. Yhtyeen matkan varrella kappaleiden tyyli on vaihdellut metallimusiikista punk rockiin. Yhtyeen kappaleiden sanoitukset ovat yleensä humoristisia, mutta jäsenten "aikuistuessa" kappaleet ovat muuttuneet enemmän alternative rockiksi kuin punk rockiksi. Yhtyeen nimi on lainattu Steve Martinin "Bowling for Shit-'rutiinistaan'" vuonna 1979 julkaistussa komedia-albumissaan Wild and Crazy Guy. Bowling for Soupilla oli vuonna 2008 merkittävä rooli, sillä se esitti Sonic Unleashedin tunnuskappaleen, "Endless Possibilityn".

## Jäsenet
* Jaret Reddick - laulu, kitara  (1994-) 
* Chris Burney - kitara, taustalaulu  (1994-) 
* Erik Chandler - basso, taustalaulu  (1994-) 
* Gary Wiseman - rummut, lyömäsoittimet, taustalaulu  (1998-) 

;Entiset
* Lance Morrill - rummut, lyömäsoittimet, taustalaulu  (1994-1998) 

## Diskografia
### Albumit
* Bowling for Soup (1994)
* Cell Mates (1996)
* Rock On Honorable Ones!!! (1998)
* Tell Me When to Whoa! (EP) (1999)
* Lets Do It for Johnny! (2000) UK #186
* Drunk Enough to Dance (2002) US #129, UK #14
* A Hangover You Don't Deserve (2004) US #37, UK #64 **Kultaa**
* Bowling for Soup Goes to the Movies (2005)
* The Great Burrito Extortion Case (2006) US #88, UK #43
* Sorry For Partyin' (2009) US #104, UK #84
* Fishin' for Woos (2011)
* Lunch. Drunk. Love. (2013)
* Drunk Dynasty (2016)

### Livealbumit
* Bowling for Soup: Live and Very Attractive (2008)
* Acoustic in a Freakin' English Church! (2016)
* Live from Brixton: Older, Fatter, Still the Greatest Ever! (2018)

### Singlet
* The Bitch Song (2000)
* Suckerpunch (2000)
* Girl All The Bad Guys Want (2002)
* Emily (2002)
* Punk Rock 101 (2003)
* 1985 (2004)
* Almost (2005)
* Ohio (Come Back to Texas) (2005)
* I Melt With You (2006)
* High School Never Ends (2006)
* When We Die (2007)
* I'm Gay (2007)
* S-S-S-Saturday (2011)
* Turbulence (2011)	
* I've Never Done Anything Like This (2011)
* Circle (2013)
* Catalyst (2018)
Petšora

**Petšora** (ven. ja komiksi Печо́ра, ) on Barentsinmeren Petšoranlahteen laskeva joki Venäjällä Komin tasavallassa ja Nenetsian autonomisessa piirikunnassa. Sen pituus on 1&nbsp;809 kilometriä, valuma-alueen laajuus 322&nbsp;000 neliökilometriä ja keskimääräinen virtaus joen suussa 4&nbsp;100 kuutiometriä sekunnissa. Idässä joen valuma-aluetta rajaa Ural, lännessä Timanin selänne.

Petšora saa alkunsa Uralvuoriston länsirinteiltä Komin tasavallan kaakkoiskulmassa. Se virtaa Petšoran alangon halki kohti pohjoista, kääntyy Usajoen suun jälkeen länteen ja Pižman alapuolella jälleen kohti pohjoista. 130 kilometrin päässä jokisuusta Petšora jakautuu kahdeksi haaraksi ja muodostaa leveän suiston. Virtaus on suurimmillaan toukokuussa tapahtuvan kevättulvan aikana. Suurimmat sivujoet ovat vasemmalta puolelta Severnaja Mylva, Kožva, Ižma, Pižma, Tsilma ja Sula, oikealta Ilytš, Štšugor, Usa, Laja ja Šapkina.

Tärkeimmät satamat ovat Narjan-Mar, Ust-Tsilma, Petšora ja Troitsko-Petšorsk. Säännöllistä laivaliikennettä on kesäisin Troitsko-Petšorskiin sekä keväällä ja syksyllä Ust-Unjaan saakka. Suuret alukset nousevat Narjan-Mariin 110 kilometrin päähän merestä. Joella harjoitetaan mm. lohen, siian ja muikun kalastusta.

## Lähteet

## Aiheesta muualla

* Brittain et al, 2009: Arctic rivers, Chapter 9. See section 9.9: The Pechora river (pdf)   (notendur.hi.is)
A.A.B. Tuotanto

**A.A.B. Tuotanto** Oy oli vuonna 1982 toimintansa aloittanut suomalainen levy-yhtiö, jonka omistivat Polarvoxin Leena Juuranto sekä Johanna-levymerkin Atte Blom. Vuosina 1982–1984 yhtiö toimi monen Johanna-levymerkillä julkaistun levyn tuotantoyhtiönä ja levy-yhtiönä. Yhtiöllä oli tämän jälkeen myös omat levymerkit **AAB** ja **AAB-Tuotanto**. 

A.A.B. Tuotannon artisteja olivat muun muassa Pelle Miljoona, Tuomari Nurmio, Dave Lindholm, Hanoi Rocks ja Rauli Badding Somerjoki. A.A.B. Tuotanto toimi sekä eräiden vanhojen Johanna-merkin äänitteiden uudelleen- että ensijulkaisijana. Uusia Johanna-albumeja se julkaisi noin neljäkymmentä.

A.A.B. Tuotannon toiminta hiljeni 1990-luvun lopulla. Vuonna 1998 Love Kustannus osti A.A.B. Tuotannon tuotantokatalogin sekä julkaisuoikeudet, ja maaliskuussa 2000 yhtiö hakeutui konkurssiin . A.A.B. Tuotannon katalogi siirtyi vuonna 2010 Universal Musicin haltuun, kun Universal osti Love Kustannuksen.

## Artisteja

* 22 Pistepirkko
* Briard
* Badding
* Dave Lindholm
* Hanoi Rocks
* Hector
* Jyri Honkavaara
* Jyrki Siukonen
* Lama
* Leevi and the Leavings

* M.A. Numminen
* Musta Paraati
* Pelle Miljoona
* Pelle Miljoona Oy
* Päät
* Rauli Badding Somerjoki
* Rudi
* SIG
* Tuomari Nurmio
* Vaahtera

## Katso myös
* Finnvox

## Lähteet
* Suomalaisen musiikin historia: Polarvox 
* Muusikko online: Baddingin rojaltit maksuun – vain rahat puuttuvat 
* Muusikko online: AAB-Tuotanto Oy asetettu konkurssiin 
* Muusikko online: Vanha ja uusi Johanna - levymerkin tarinaa 
* AAB discografiaa tekijätietoineen verkkosivustolla Discogs.com (englanniksi)
* A.A.B. Tuotanto Oy discografiaa tekijätietoineen verkkosivustolla Discogs.com (englanniksi)
* AAB-Tuotanto discografiaa tekijätietoineen verkkosivustolla Discogs.com (englanniksi)
* AAB:n Johanna 3000-sarja tekijätietoineen verkkosivustolla Discogs.com (englanniksi)

### Viitteet
Tuomas Hannikainen

**Tuomas Touko Tapani Hannikainen** (ent. **Ollila**; s. 10. maaliskuuta 1965 Myrskylä) on suomalainen kapellimestari ja viulisti.

Hannikainen suoritti Sibelius-Akatemiassa viulunsoiton diplomin vuonna 1988 ja kapellimestaridiplomin vuonna 1991 Jorma Panulan opissa. Hän on täydentänyt opintojaan muun muassa Ilja Musinin oppilaana Pietarin konservatoriossa vuosina 1990–1992 sekä eri mestarikursseilla. Vuonna 2018 hän väitteli musiikin tohtoriksi Sibelius-Akatemiassa aiheenaan Jean Sibeliuksen ooppera *[[Neito tornissa]]*.

Vuodet 1994–1998 Hannikainen toimi Tampereen kaupunginorkesterin ylikapellimestarina sekä taiteellisena johtajana. Tätä seurasi vakituisen kapellimestarin toimi Tapiola Sinfoniettassa yhdessä Jean-Jacques Kantorowin kanssa (vuodet 1999–2001). Vuosina 2001–2003 hän oli West Australian Symphony Orchestran (Perth) päävierailija. Vuosina 2005–2009 hän  toimi periodisoittimilla soittavan Kuudennen kerroksen orkesterin taiteellisena johtajana Helsingissä. Vuoden 2009 alusta on hän ollut yhtenä Keski-Pohjanmaan Kamariorkesterin neljästä kapellimestarista, ja vuonna 2011 Joroisten Musiikkipäivien taiteellisena johtajana.

Tuomas Hannikainen (Ollila) on viulisti Arvo Hannikaisen (1897–1942) tyttärenpoika.

## Lähteet

## Aiheesta muualla
*
Iivari Kainulainen

**Iivari Kainulainen** (27. maaliskuuta 1874 Käkisalmi – 11. marraskuuta 1945 Helsinki) oli suomalainen laulaja ja näyttelijä, joka lukeutui 1910-luvulla maansa suosituimpiin laulajiin.

Kainulainen oli suutarimestarin poika, joka työskenteli ennen viihdeuraansa räätälinä. Hän debytoi Suomalaisessa teatterissa 13. lokakuuta 1901, jolloin hän näytteli Huotarin osan *[[Tukkijoella (näytelmä)|Tukkijoella]]*-näytelmässä. Hän saavutti suurimman menestyksensä teatterin saralla laulunäytelmissä. Kainulaisen elämäntavat eivät kuitenkaan olleet parhaita mahdollisia, ja elämäntyylinsä vuoksi hän joutui jättämään teatterin. Tämän jälkeen hän aloitti kuplettilaulajan uran. Kainulaisen suosiota verotti kuitenkin se, että hänen oman ohjelmistonsa määrä oli varsin vähäinen. Hän esitti muun muassa kansansävelmiä sekä Oskar Merikannon ja Erkki Melartinin sävellyksiä. On myös otaksuttu, että Kainulaisen veli, kirjailija Ruupert Kainulainen, olisi tehnyt hänelle kappaleita. Levytysuransa Kainulainen päätti vuonna 1929. 1930-luvulla Kainulainen esiintyi muun muassa kahdessa Valentin Vaalan elokuvassa. Merkittävin Kainulaisen elokuvarooleista oli pursimies Pirske Erkki Karun ohjaamassa Georg Malmstén -”esimusikaalissa” *[[Meidän poikamme merellä]]*.

## Filmografia
* *[[Meidän poikamme merellä]]* (1933)
* *[[Voi meitä! Anoppi tulee]]* (1933)  
* *[[Ne 45000]]* (1933)
* *[[Meidän poikamme ilmassa – me maassa]]* (1934)
* *[[Sysmäläinen (elokuva)|Sysmäläinen]]* (1938)
* *[[Vihreä kulta]]* (1939)

## Lähteet

## Aiheesta muualla
* 
*
* Kainulainen YLE:n Kansallisessa äänigalleriassa
Jaret Reddick

**Jaret Reddick** (s. 6. maaliskuuta 1972 Grapevine, Texas, Yhdysvallat) on amerikkalaisen punk rock-yhtye Bowling for Soupin laulaja ja kitaristi. Reddick on ollut koko elämänsä ajan show-bisneksessä. Hän on kirjoittanut ja säveltänyt suurimman osan Bowling for Soupin tuotannosta. Reddick on myös esiintynyt useiden eri yhtyeiden kappaleissa. Reddickin kitaran kuviointi muistuttaa Teksasin lippua.
Jaret on nuorin kaikista 6 lapsesta.

## Aiheesta muualla
*
Guy Lacombe

**Guy Lacombe** (s. 12. kesäkuuta 1955 Villefranche-de-Rouergue, Ranska) on ranskalainen jalkapallovalmentaja ja entinen ammattilaisjalkapalloilija.

## Ura pelaajana

Lacomben pelaajauran suurin saavutus on jalkapallon olympiakulta Los Angelesin olympialaisissa 1984 Ranskan maajoukkueessa. 

**Meriitit**

* Olympiakulta 1984
* Ranskan mestaruus 1977

## Ura valmentajana

Heinäkuussa 2009 hän aloitti AS Monacon päävalmentajana.  Lacomben johdolla Monaco sijoittui kauden 2009/10 päätteeksi kahdeksanneksi. Kesällä 2010 joukkue joutui luopumaan keskikentän sielustaan Nenêstä eivätkä peliesitykset syksyllä 2010 olleet edelliskauden veroisia. Lopullinen niitti seurajohdolle oli Monacon putoaminen Coupe de Francesta amatöörijoukkue SO Chambéry Footia vastaan tammikuussa 2011. Ottelun jälkeen Lacombe sai potkut tehtävistään. 

Marraskuussa 2012 Lacombesta tuli Al-Waslin päävalmentaja.  Pesti päättyi potkuihin jo helmikuussa 2013. 

**Meriitit**

* Coupe de France: 2006
** Hopeaa: 2009, 2010
* Coupe de la Ligue: 2004
** Hopeaa: 2003
* UNFP:n vuoden valmentaja Ligue 1:ssä: 2003

## Lähteet
Punk Rock 101

**Punk Rock 101** on yhdysvaltalaisen punk-yhtye Bowling for Soupin kappale. Se julkaistiin levyn *Drunk Enough To Dance* toisessa painoksessa. Se kuultiin myös videopelissä *[[NHL 2004]]*.
Kappaleen videolla joukko nuoria aikuisia tuodaan bussilla punk-rock koulutuskeskukseen (punk-rock bootcamp), jossa heille opetetaan punkin perusasioita. Bändin jäsenet esiintyvät myös oppilaina, kuten omana itsenään soittamassa kyseistä kappaletta.

## Aiheesta muualla
* Punk Rock 101 discogs.com -sivustolla
Nicky Wire

**Nicky Wire** (oikealta nimeltään **Nicholas Allen Jones**, s. 20. tammikuuta 1969 Tredegar, Wales) on walesilaisen Manic Street Preachers -yhtyeen basisti ja sanoittaja. Wiren veli, Patrick Jones, on tehnyt yhtyeen musiikkivideoita.

Wire tunsi muut Manic Street Preachersin jäsenet jo peruskoulusta. Hän toimi yhdessä Richey James Edwardsin kanssa yhtyeen sanoittajana vuosina 1989&ndash;1995 aina Edwardsin katoamiseen saakka, jolloin päävastuu lyriikoista siirtyi Wirelle.

Syyskuussa 1993 Wire meni naimisiin lapsuudenystävänsä Rachelin kanssa, ja heillä on vuonna 2002 syntynyt tytär Clara. Wire ei päässyt häämatkansa takia  bändinsä esiintymiseen Tops of the Popsissa. Basistin puuttumista eivät asiasta tietämättömät kuitenkaan heti huomanneet, koska hänen sijaisenaan toimineella basistilla oli Mikki Hiiri -naamio päässään.

Syksyllä 2006 Nicky julkaisi oman soololevyn I Killed the Zeitgeist.

## Sooloura

**Albumit**

*I Killed The Zeitgeist (25. syyskuuta 2006)

**Singlet**
*Break My Heart Slowly (18. syyskuuta 2006)

## Aiheesta muualla
*Virallinen soololevy -sivu
* Manic Street Preachersin virallinen kotisivu 
*Nicky Wiren sanoituksia
Hyytelörakko

**Hyytelörakko** eli **rakkulakasvain** eli *ganglio* on viskoosia, hyytelömäistä, kirkasta eritettä sisältävä tarkkarajainen pyöreähkö kyhmy tai patti nivelen tai jänteen kohdalla sijaitseva nivelkapselin tai jännetupen pullistuma. Se on eräänlainen hyvänlaatuinen kasvain. Sen syntymiseen vaikuttavat esimerkiksi tapaturma tai nivelärsytys, mutta yleensä mitään selvää aiheuttavaa tekijää ei voida osoittaa.  Hyytelörakko voi olla pienen herneen tai pähkinän kokoinen. Se esiintyy yleensä ranteessa (*"ganglion carpi"*), useimmiten kämmenselän puolella.

## Hyytelörakon hoito
Hyytelörakkoa neuvottiin aikoinaan hoitamaan iskemällä se rikki kovalla, tylpällä esineellä. Nykyään niitä hoidetaan yleisimmin punktiolla, eli imemällä patin nestemäinen sisältö pois paksulla neulalla. Samalla onteloon voidaan ruiskuttaa kortisonia ja antibakteerista ainetta. Punktion jälkihoidoksi suositellaan rakon hierontaa, jotta vaiva ei uusisi. 

Jos hyytelörakko on erityisen hankala, se leikataan. Hyytelörakon poistoleikkaus on päiväkirurginen toimenpide ja tehdään useimmiten puudutuksessa.

## Lähteet
*

## Aiheesta muualla
* Hyytelörakko, Terveyskirjasto.fi
Viipurin läänin itäinen vaalipiiri

**Viipurin läänin itäinen vaalipiiri** oli Suomen eduskuntavaalien vaalipiiri, joka käsitti Viipurin läänin itäisen osan eli osan Karjalan kannasta ja Laatokan Karjalan. Karjalan siirtoväki äänesti oman kotiseutunsa ehdokkaita entiseen asuinpaikaansa perustuvassa vaalipiirissä vielä vuosien 1945 ja 1948 eduskuntavaaleissa. Viipurin lääni kuitenkin korvattiin nimessä ja vaalipiiristä tuli **Kymen läänin itäinen vaalipiiri**. Vuoden 1948 eduskuntavaalissa Kymen läänin vaalipiirit yhdistettiin yhdeksi vaalipiiriksi.

Vaalipiiriin kuuluivat Käkisalmen ja Sortavalan kaupungit, Lahdenpohjan kauppala sekä Antrean, Harlun, Heinjoen, Hiitolan, Impilahden, Jaakkiman, Joutsenon, Jääsken, Kaukolan, Kirvun, Kivennavan, Korpiselän, Kurkijoen, Kyyrölän (liitettiin Muolaaseen vuonna 1934), Käkisalmen, Lumivaaran,Metsäpirtin, Muolaan, Parikkalan, Pyhäjärven, Rautjärven, Raudun, Ruokolahden, Ruskealan, Räisälän, Sakkolan, Salmen, Simpeleen, Soanlahden, Sortavalan, Suistamon, Suojärven, Terijoen, Uukuniemen, Valkjärven, Vuokselan, Vuoksenrannan ja Äyräpään maalaiskunnat. Toisen maailmansodan jälkeen kunnista jäi Suomeen Joutseno (liitettiin Lappeenrantaan vuonna 2009), Rautjärvi, Ruokolahti, Parikkala, Saari (liitettiin Parikkalaan vuonna 2005), Simpele (liitettiin Rautjärveen vuonna 1973) ja Uukuniemi (liitettiin Parikkalaan vuonna 2005). Jääsken Suomeen jääneistä osista ja osista Joutsenoa ja Ruokolahtea muodostettiin Imatra.

## Puolueiden kannatus
Viipurin itäisestä vaalipiiristä valittiin eduskuntaan 17 kansanedustajaa, paitsi vuonna 1939, jolloin edustajia oli yksi enemmän. Maalaisliitto oli vuodesta 1919 vaalipiirin hallitseva puolue. Se sai eduskuntavaaleissa 49–59 prosenttia äänistä ja enemmistön paikoista. Vielä autonomian aikana SDP ja Suomalainen puolue kykenivät voittamaan Maalaisliiton ja nuorsuomalaisetkin olivat vahvasti edustettuina.

### Maalaisliitto
Kannaksen ydinalue muodosti 18 kunnan yhtenäisen alueen, joka oli Maalaisliiton kannatusaluetta. Ydinaluekunnat ryhmittyivät pääasiallisesti Viipuri–Sortavala sekä Hiitola–Rautu rautatie- ja maantiereittien varsille. Tästä päätellen liikenneyhteyksillä on saattanut olla osuutta alueen muotoutumiseen. Kannatukseltaan Kannas oli vahvin Maalaisliiton ydinalueista. Kannatuksen mediaani vuosina 1919–39 oli 64,0 %. Uukuniemi oli alueen maalaisliittolaisin kunta yli 75,0 % mediaanikannatuksella. Kannatuksen ydinalue putosi jyrkästi, joten Maalaisliiton vaikutusalue oli jokseenkin olematon.

## Kansanedustajia
*Hilma Räsänen 1907–1908
*Jooseppi Kauranen 1922–1935
*Väinö Kaasalainen 1933–1938

## Katso myös
*Viipurin läänin läntinen vaalipiiri

## Lähteet
Arlo Guthrie

**Arlo Davy Guthrie** (s. 10. heinäkuuta 1947 Brooklyn, New York) on yhdysvaltalainen folk-laulaja ja kitaristi. Hän oli suosionsa huipulla 1960-luvun lopulla ja 1970-luvun alussa. Hänen isänsä oli kuuluisa folk-muusikko Woody Guthrie. 

## Elämä ja ura
Arlo Guthrie syntyi 1947 Brooklynissa New Yorkissa. Hänen isänsä Woody Guthrie oli tunnettu folk-muusikko ja äitinsä Marjorie Greenblatt tunnettu tanssija, joka oli kiertänyt Martha Graham Dance Companyn mukana. Vanhemmat erosivat kun Arlo oli nuori, mutta hän pysyi läheisenä isänsä kanssa ja kasvoi tunnettujen muusikoiden ympäröimänä.

Guthrie piti ensimmäisen konserttinsa 13-vuotiaana vuonna 1961. Hän nousi pian tunnetuksi folk-muusikoksi ja esiintyi yhdessä esimerkiksi Bob Dylanin ja Joan Baezin kanssa. Guthrie esitti 1967 Newport Folk Festivalilla suositun 18-minuuttisen omakohtaisen tarinansa "Alice's Restaurant Massacree", joka kertoo roskaamisesta ja kutsuinnoissa hylkäyksestä. Tarina tuli Guthrien esikoisalbumille *Alice's Restaurant*, joka julkaistiin myöhemmin samana vuonna, muutama viikko Woody Guthrien kuoleman jälkeen. Tarinasta tehtiin myös elokuva *[[Alicen ravintola]]* (1969), jossa Guthrie itsekin esiintyi. Albumi teki Guthriesta tähden ja 1960-luvun vastakulttuurin ikonin.

Guthrien toinen albumi *Arlo* (1968) ja kolmas *Running Down the Road* (1969) olivat myös menestyksiä. Guthrie esiintyi Woodstockissa 1969. Hän levytti hitin ”City of New Orleans” vuonna 1972. Juha Vainio käänsi kappaleen suomeksi ja Karma-yhtye levytti sen nimellä ”Hyvää huomenta, Suomi”.

Guthrien ura oli huipussaan 1960- ja 1970-lukujen vaihteessa, mutta hän on jatkanut levyttämistä ja konsertointia senkin jälkeen. Hän perusti oman levy-yhtiön nimeltä Rising Son Records. Guthrie on myös näytellyt televisiosarjoissa. Hän osti Massachusettsista kirkon, jossa toimii nyt Guthrie Center, joka tarjoaa paikallisia ja kansainvälisiä sosiaalipalveluja HIV-tuesta meditointikeskukseen.

Helmikuussa 2008 Guthrie ilmoitti kannattavansa presidenttiesivaaleissa republikaanista Ron Paulia, joka muun muassa kannatti veroviraston ja tuloverotuksen sekä julkisen sosiaaliturvan ja kehitysavun lakkauttamista. Hän perusteli sitä sanomalla: ”Hän vaikuttaisi olevan ainoa presidenttiehdokas, joka oikeasti uskoo maamme perustuslakiin”.

Guthriella on vaimonsa Jackien kanssa neljä lasta. Jackie kuoli 2012.

## Lähteet
Marillion.com

**marillion.com** on Marillionin vuonna 1999 julkaistu, yhdestoista studioalbumi. Albumin kappaleet "Tumble Down the Years" ja "Interior Lulu" kirjoitettiin alun perin Radiationia varten. Virallisesti marillion.comilta ei julkaistu yhtäkään singleä, mutta "Deserve" julkaistiin promosinglenä. Albumille on tehty lisälevy "marillion.co.uk", ja se lähetettiin ilmaiseksi kaikille marillion.comin ostaneille. Lisälevyltä löytyi kokoelma erilaisia live- ja demonauhoituksia ja lyhyt haastatteluvideo. Levyä on nyttemmin useasti päivitetty uusilla kappaleilta, ja sen voi yhä ladata Marillionin viralliselta sivulta.

## Kappaleet
#
#
#
#
#
#
#
#
#
TARGET-järjestelmä

**TARGET-järjestelmä** (*Trans-European Automated Real-time Gross Settlement Express Transfer*) on Euroopan keskuspankin maksumekanismista ja euroalueen maiden kansallisten keskuspankkien omista maksujärjestelmistä muodostettu kansainvälinen maksujärjestelmä. 

TARGET-järjestelmää käytetään euro-määräisten rahansiirtojen suorittamiseen sekä euromaasta toiseen että euromaiden sisällä. Järjestelmä otettiin käyttöön vuonna 1999 euron syntyessä. Järjestelmää käyttää noin 10&nbsp;500 pankkia (sivukonttorit ja tytäryhtiöt mukaan lukien) ja vuonna 2005 siinä käsiteltiin päivittäin keskimäärin 296&nbsp;306 kansainvälistä ja kotimaista maksutapahtumaa, joiden arvo oli noin 1,9 biljoonaa euroa.

Järjestelmän käyttäjät liittyvät siihen kansallisten maksujärjestelmien kautta. Suomen osalta TARGET-järjestelmään on liitetty Suomen Pankin ylläpitämä shekkitilijärjestelmä (*BOF-RTGS*). Shekkitilijärjestelmään pääsevät käyttäjiksi eli *tilinhaltijoiksi* julkisen valvonnan alaisena olevat Euroopan talousalueella (ETA) toimivat luottolaitokset sekä erityisistä syistä myös 
*ETA-alueen sijoituspalveluyritykset
*selvitystoimintaa harjoittavat yhteisöt, joiden pääoma on vähintään 2,5 miljoonaa euroa
*sellaiset EU-valtioiden keskuspankit, joiden maksujärjestelmää ei ole liitetty TARGET-järjestelmään sekä
*Valtiokonttori.

Euroopan keskuspankki on käynnistänyt hankkeen järjestelmän jatkokehittämiseksi. Suunnitelmien mukaan uudella järjestelmällä, TARGET2:lla, voitaisiin korvata kokonaan kansallisten keskuspankkien maksujärjestelmät, joiden varaan nykyinen järjestelmä on rakennettu. TARGET2-järjestelmän käyttöön on tarkoitus siirtyä asteittain siten, että ensimmäiset maat ottaisivat sen käyttöön 17. marraskuuta 2007 ja viimeiset 19. toukokuuta 2008.

## Lähteet

## Aiheesta muualla
*Euroopan keskuspankin sivuston TARGET-sivu 
*Suomen Pankki 
*TARGET2 Information Portal
Njala

**Njala** (*Tragelaphus angasii*) on nautojen alaheimoon kuuluva eteläisen Afrikan sorkkaeläinlaji.

## Koko ja ulkonäkö

Naaraat ja urokset ovat hyvin erinäköisiä, sillä urokset ovat tummanruskeita ja niillä on 60–83 senttimetriä pitkät kierteiset sarvet. Urokset ovat myös tuuheaharjaisia kaulasta, vatsan alaosasta ja selästä, kun taas naaraat ovat uroksia vaaleamman ruskeita ja niiden raidat erottuvat paremmin. Naaraiden korvat ovat myös suuremmat. Tämän lisäksi naaraat ovat voimakasrakenteisempia ja niiltä puuttuvat myös sarvet. Urosten säkäkorkeus on 100–115 senttimetriä, naaraiden vain 80–100 senttimetriä. Painoa naaraalla on noin 60 kiloa ja uroksella jopa 140 kiloa.

## Levinneisyys
Njalat elävät Namibiassa, Malawissa, Mosambikissa, Zimbabwessa Swazimaassa ja Etelä-Afrikan itäosissa.

## Elinympäristö

Njalat elävät vesistöjä reunustavissa tiheiköissä ja miombo-savanneilla sekä jokivarsimetsissä alueilla, joissa on paljon puustoa.

## Elintavat ja lisääntyminen

Njalanaaraat elävät vasojen kanssa pienissä ryhmissä. Urokset elävät yksikseen. Naaraat elävät suunnilleen 85 hehtaarin laajuisella alueella ja urokset 65 hehtaarin alueella. Njalaurokset eivät perusta reviirejä, mutta toisia uroksia kohdatessaan ne testaavat paremmuutensa pörhistämällä valkoisia selkäkarvojaan ja häntäänsä. Sarvia näytetään mutta niitä ei muuten käytetä, joten oikeita yhteenottoja ei ole. Vahvimmat urokset parittelevat naaraan kanssa sen paripäiväisen kiiman aikana, vasat syntyvät kuivana kautena seitsemän kuukauden kantoajan jälkeen. Poikaset vieroitetaan puolivuotiaina.

Njalojen vihollisia ihmisten lisäksi ovat isot petonisäkkäät ja vasoja vievät mm. kotkat ja paviaanit, joita njalat seuraavat kuivana kautena, paviaanien pudottaessa lehtiä maahan. Njalat ovat aina varuillaan: poikaset makaavat hiljaa ruohikossa kun emo on poissa. Njalat syövät ruohoa, lehtiä ja hedelmiä. Niiden elinikä on korkeintaan 16 vuotta. Laji ei ole uhanalainen ja se elää monella suojelualueella etenkin Etelä-Afrikassa, toisin kuin sen lähin sukulainen vuorinjala, joka elää Etiopiassa ja on uhanalainen.

## Lähteet
* 
* 

### Viitteet
Labore

**Työn ja talouden tutkimus Labore** (, ) on taloustieteellinen tutkimuslaitos, joka sijaitsee Economicumissa Helsingin Arkadiankadulla. Sitä ylläpitää kannatusyhdistys, johon kuuluvat Suomen ammattiliittojen keskusjärjestö, STTK ja Akava sekä niiden jäsenliittoja. Lisäksi Labore saa rahoitusta säätiöiltä, rahastoilta ja Suomen Akatemialta. Laboressa työskentelee 25 henkilöä, joista 19 on tutkijoita.

Labore tekee soveltavaa taloustieteellistä tutkimusta ja laatii suhdanne-ennusteita. Kolme keskeistä tutkimusaluetta ovat työmarkkinat, julkisen talouden tutkimus sekä makrotalous ja talouspolitiikka. Labore julkaisee Työpapereita-, Tutkimuksia- ja Raportteja-tutkimussarjoja sekä neljä kertaa vuodessa ilmestyvää lehteä *Talous & Yhteiskunta*.

## Historia

*Työväen taloudellinen tutkimuslaitos (TTT)* perustettiin jatkamaan Kansan markkinatutkimuslaitoksen toimintaa vuonna 1971. Nimeksi tuli *Palkansaajien tutkimuslaitos (PT)* vuonna 1993 ja nykyinen nimi otettiin käyttöön laitoksen 50-vuotisjuhlassa marraskuussa 2021.

## Katso myös

* Pellervon taloustutkimus
* Elinkeinoelämän tutkimuslaitos
* Valtion taloudellinen tutkimuskeskus

## Lähteet

## Aiheesta muualla

*
Kirvesmies

**Kirvesmiehellä** tai **timpurilla** tarkoitetaan yleensä rakennustyöntekijää, joka tekee puurakenteisiin ja niiden asentamiseen liittyviä töitä. Tällaisia töitä ovat esimerkiksi puurunkojen rakentaminen, laudoittaminen, betonimuottien valmistaminen, levyttäminen, lämpöeristeiden laittaminen, ovien ja ikkunoiden asentaminen, puuaitojen ja terassien valmistaminen. 

## Rakennuskirvesmies
Entisaikoina, kun talot tehtiin hirrestä, kirvesmiehen tärkein työkalu oli kirves ja talontekijää alettiin kutsua kirvesmieheksi. Nykyään talonrakentaminen on koneellistunut ja kirvesmiehellä on käytössään monenlaisia muita työkaluja, usein nykyään sähköisiä. Rakennusmateriaalit ovat muuttuneet siten, että raja puutöiden ja muiden töiden välillä on hämärtynyt. Rakennusten osia valmistetaan talotehtaissa ja talon pystytyspaikalle jäävän työn osuus pienenee.

Kirvesmiehet olivat entisaikoina erikoistuneet johonkin tiettyyn osa-alueeseen, oli kuuluisia kirkonrakentajia, sillanrakentajia ja koulujen rakentajia, pientalojen ja ulkorakennusten rakentajia. Tosin maataloissa usein rakennuksetkin tehtiin itse usein myös talkootyönä kyläläisten kesken.

## Laivojen kirvesmies
Laivoissa kirvesmies (*timperi*, *timppa*) ammattinimikkeenä tarkoitti itsenäisesti päivävuorossa työskentelevää korjausmiestä, jolle kuuluivat kaikki puurakenteiden huolto- ja korjaustyöt. Purjelaivoissa, joissa ei ollut metallirakenteita, kirvesmies paitsi rakensi varapuusta tarvittavat rakenteet särkyneiden tilalle myös huolsi muun muassa pumput ja ruorilaitteet sekä kerran viikossa kiipesi takilaan rasvaamaan eniten kuluvat kohteet. Myös suuremmissa vauriotapauksissa, kun laivaa jouduttiin esimerkiksi hinaamaan vuodon johdosta, vuotojen tukkimisen päävastuu kuului kirvesmiehelle. 

Jäänmurtajilla kirvesmies työskenteli aikaisemmin myös sukeltajan tehtävissä, näillä aluksilla kirvesmiehet yleisestä käytännöstä poiketen osallistuivat vahteihin. 

## Katso myös
*Puuseppä

## Lähteet
TinyMUD

**TinyMUD** on MUD-lajityyppi, joka yleensä painottuu sosiaaliseen kanssakäymiseen taistelemisen tai pelaajahahmon kehittämisen sijaan. Yhdysvaltalainen James Aspnes kirjoitti ensimmäisen TinyMUDin vuonna 1989 pitkälti pelien ''Monster'' ja ''Hunt the Wumpus'' inspiroimana. Pelityyppi on vaikuttanut muun muassa MOO-, MUCK- ja MUSH-tyyppisten mudien kehitykseen.

TinyMUDeille ominaista ja oleellista on, että pelaajat laajentavat ja muokkaavat pelimaailmaa aktiivisesti pelin ollessa käynnissä ().

## Aiheesta muualla

* Taustaa lyhyesti Aspnesin kertomana  
* The MUDdex &ndash; TinyMUD-historiaa 
* TinyMUD Classic
Osprey-luokan miinantorjunta-alus

**Osprey-luokka** on Yhdysvaltain laivaston 12 miinantorjunta-aluksen muodostama alusluokka, jonka alukset on valmistanut  italialainen Intermarine S.p.A. Alukset on suunniteltu etsimään, määrittämään ja tuhoamaan ankkuroidut sekä pohja-asenteiset merimiinat. Alusten varusteisiin kuuluvat kaikuluotaimet, kuvausjärjestelmät, kaapelinleikkaajat ja kauko-ohjattavat miinanraivausjärjestelmät.

Luokan alukset ovat kooltaan maailman toiseksi suurimpia, ainoastaan Britannian kuninkaallisen laivaston Hunt-luokan miinantorjunta-alukset ovat suurempia, täysin lasikuidusta valmistettuja aluksia. Ne on suunniteltu kestämään vedenalaisten räjähdysten aiheuttama shokkiaalto.

## Alukset
Yhdysvaltain laivastolle valmistettiin kaksitoista alusta Northrop Grumman Ship Systems (entinen Litton Avondale Industries) New Orleansissa ja Intermarine Savannahissa. Alukset otettiin palveluskäyttöön 1993–1999. Luokan alukset nimettiin lintujen mukaan lukuun ottamatta *USS Black Hawkia*, joka nimettiin Sauk-intiaanien päällikön mukaan.

Luokan alukset on poistettu käytöstä 2006–2007. Kaksi aluksista myytiin Kreikan laivastolle ja kaksi Egyptin laivastolle. Yhdysvaltain presidentti vahvisti kongressin ehdotuksesta kahden aluksen siirron Liettuan laivastolle ja yhden Turkille. Näiden lisäksi kahden aluksen myynti Taiwanille ja yhden aluksen myynti Turkille on vahvistettu.

## Lähteet
*

### Viitteet

## Aiheesta muualla
* Rodriguez Intermare: Osprey class minehunters
* U.S. Navy: Coastal Mine Hunters - MHC
Tauno Luiro

**Tauno Johannes Luiro** (24. helmikuuta 1932 Rovaniemi – 29. lokakuuta 1955 Rovaniemen mlk.) oli suomalainen mäkihyppääjä. Seuratasolla Luiro edusti Ounasvaaran Hiihtoseuraa. 

Vuonna 1950 Tauno Luiro saavutti mäkihypyssä poikien Suomen mestaruuden ja seuraavana vuonna nuorten Suomen mestaruuden Antti Hyvärisen ollessa toisella sijalla. Luiro hyppäsi Oberstdorfissa 2. maaliskuuta 1951 silloisen maailman kaikkien aikojen pisimmän mäkihypyn, 139 metriä. Hän rikkoi edellisen ennätyksen neljällä metrillä. Uusi ennätys säilyi maailmanennätyksenä vuoteen 1961, jolloin Jugoslavian Joze Slibar hyppäsi kaksi metriä pidemmälle. Ensimmäinen suomalainen, joka hyppäsi Luiroa pidemmälle, oli Juhani Ruotsalainen, joka vuonna 1972 hyppäsi 162 metriä. 

Helmikuussa 1951 Luiro oli ensimmäinen ei-norjalainen, joka voitti nuorten mäkikilpailun Holmenkollenilla. Oslon olympialaisissa vuonna 1952 Luiro oli 18:s.

Luiro oli mäkihyppääjä Tauno Käyhkön eno. Luiron pikkuveli Erkki Luiro edusti Suomea yhdistetyssä Innsbruckin olympialaisissa 1964.

Luiro sairasti diabetesta, ja vuonna 1955 hän sairastui keuhkotuberkuloosiin, johon menehtyi Muurolan parantolassa. Suomen Hiihtoliitto oli myöntänyt Luirolle ansiomerkkinsä vain hetkeä ennen kuolinuutisen saapumista.

Vuonna 2010 Luiro valittiin Suomen urheilun Hall of Fameen. Helmikuussa 2017 hänet valittiin Hiihtomuseon pohjoismaisten hiihtolajien kunniagalleriaan.

## Lähteet
* Suomenmaa-lehti 2.3.2001

### Viitteet
Vilho Auvinen

**Vilho Johannes Auvinen** (26. tammikuuta 1907 Kuopio – 17. marraskuuta 1946 Kuopio) oli suomalainen näyttelijä.

Auvinen oli näyttelijä-ohjaaja Vili Auvisen isä. Lyhyen uransa aikana Auvinen ehti näytellä kahdessakymmenessä elokuvassa. Hän toimi näyttelijänä muun muassa Helsingin Kansanteatterissa,, Viipurin Kaupunginteatterissa ja Kuopiossa.

## Filmografia

*VMV 6 (1936)
*Vaimoke (1936)
*Pohjalaisia (1936)
*Mieheke (1936)
*Lapatossu (1937)
*Koskenlaskijan morsian (1937)
*Juurakon Hulda (1937)
*Ulkosaarelaiset (1938)
*Tulitikkuja lainaamassa (1938)
*Sysmäläinen (1938)
*Vihreä kulta (1939)
*Rikas tyttö (1939)
*Isoviha (1939)
*Avoveteen (1939)
*Tottisalmen perillinen (1940)
*Oi, kallis Suomenmaa (1940)
*Kersantilleko Emma nauroi? (1940)
*Totinen torvensoittaja (1941)
*Kulkurin valssi (1941)
*Onni pyörii (1942)

## Lähteet
Hopeahanhikki

**Hoikkahopeahanhikki** eli **hopeahanhikki** (*Potentilla argentea*) on ruusukasvien heimoon ja sormihanhikkien sukuun kuuluva pienehkö keltakukkainen kasvilaji. Hopeahanhikki luokitellaan usein yhdeksi muuntelevaksi lajiksi, mutta toisinaan se on jaettu useammaksi eri lajiksi, kuten hoikkahopeahanhikki (*Potentilla argentea*) ja tanakkahopeahanhikki (*Potentilla neglecta*, syn. *Potentilla argentea* subsp. *neglecta*).

## Ulkonäkö ja koko

Hopeahanhikki on 15–30 senttimetrin korkuiseksi kasvava monivuotinen ruohokasvi. Kasvin lehdet ovat viisisormiset, alapinnaltaan valkonukkaiset ja hopeankiiltoiset. Myös varsi ja lehden päälliosa on harvahkon hopeanvärisen karvan peitossa. Puhtaankeltaisen kukan halkaisija on 5–7 millimetriä.

## Levinneisyys
Hopeahanhikkia esiintyy sekä Euroopassa että Aasiassa. Lisäksi laji on levinnyt ihmisen mukana Pohjois-Amerikkaan.

## Elinympäristö
Hoikkahopeahanhikin ensisijaista elinympäristöä ovat kuivat niityt, kedot ja nummet. Sitä tavataan myös ratavalleilla, joutomailla ja tienpientareilla.

## Alalajit
Hopeahanhikilla on monia alalajeja, joista Suomessa esiintyvät ainakin ketohopeahanhikki (*Potentilla argentea* subsp. *argentea*), rentohopeahanhikki (*Potentilla argentea* subsp. *demissa*), sirohopeahanhikki (*Potentilla argentea* subsp. *decora*), pulskahopeahanhikki (*Potentilla argentea* subsp. *dissecta*) ja liuskahopeahanhikki (*Potentilla argentea* subsp. *acutifida*).

## Lähteet

## Aiheesta muualla
* LuontoPortti: Hopeahanhikit (''Potentilla argentea'')
* United States Department of Agriculture (USDA): ''Potentilla argentea''